In nomine domini, amen. Anno incarnationis eiusdem millesimo trecentesimo vicesimo octauo, mense ianuarii, ego Johannes Rateti de Belna, clericus notarii curie domini ducis Burgondie apud Dyuionem, notum facio vniuersis presentes litteras inspecturis quod ego vidi, tenui, diligenter inspexi et de verbo ad verbum legi, duo paria litterarum sanarum et integrarum, non cancellatarum non abolitarum, nec in aliqua parte sui viciatarum, quarum tenor prime littere sigillo dicte curie domini ducis prout prima facie apparebat sigillate sequitur in hec verba: In nomine domini, amen. Ego Johannes Frerouheti de Dyuione, clericus, filius defuncti Theobaldi Frerouheti quondam burgensis dyuionensis, notum facio vniuersis, quod ego volens vt anime mee animarumque parentum et antecessorum meorum memoria habeatur, et vt peccatorum meorum remissio a summo Deo benignius tribuatur, faciliusque paradisi gloriam consequamur in honorem Dei beateque semper virginis Marie matris eius, et beati Nicholay confessoris, omniumque sanctorum et sanctarum Dei, facio, fondo, instituo et ordino quatenus possum et michi licet de iure ac per eum ad quem spectat fieri statuo et ordinari supplico duas perpetuas capellanias pro vna missa cothidiana pro defunctis, pro remedio anime mee et animarum parentum et antecessorum meorum, per duos perpetuos capellanos scilicet: per vnum eorum vna ebdomada et per alterum eorumdem alia ebdomada sequenti, in ecclesia parrochiali beati Nicholay dyuionensis perpetuo celebranda; quibus quidem predictis perpetuis capellaniis et earum capellanis pro se et suis successoribus ad dictam missam deseruiendam futuris temporibus instituendam de bonis michi a Deo collatis pro sustentatione vite eorundem dono, cedo et concedo in helemosinam et in hereditatem perpetuam sub modo et forma infrascriptis ea que sequuntur, videlicet: circa nouem iornalia terre in duabus peciis, sita in finagio Dyuionis inter villam Dyuionis et capellam Sancti Martini, vna iuxta terram magistri Guidonis dicti Vienere hinc, et iuxta terram vxoris Johannis Dygenot inde; alia iuxta terram vxoris Girardi Griffon ex vna parte, et iuxta terram relicti dompni Philippi Griffonis ex parte altera. Item, vnam peciam terre continentem circa septem iornalia, sitam in dicto finagio prope dictam capellam Sancti Martini, iuxta cymiterium eiusdem capelle et iuxta terram relicte dompni Philippi Griffonis. Item, vnam peciam terre continentem circa sex iornalia sitam in finagio Dyuionis ad fontem «de longe nohe», iuxta terram Perroneti Pauperis hominis hinc, et terram Perroneti de Gemellis inde. Item, vnam peciam terre continentem circa duo iornalia, sitam in finagio de Dyuione «en lonc bois» iuxta terram Girardi Griffonis. Item, vnam peciam vinee continentem circa duo iornalia et dimidium sitam in finagio de Poilleyo, iuxta vineam Johannis Valno de Dyuione ex vna parte, et iuxta vineam religiosorum de Oigneyo ex parte altera. Item, vnam petiam vinee continentem circa vnum iornale et dimidium sitam in finagio Dyuionis de super «crucem albam» iuxta vineam heredum Henrieti Guinaul, collationem autem dictarum duarum capellaniarum et institutionem dictorum duorum capellanorum ad easdem cum omnibus iuribus et pertinentiis earundem capellaniarum, volo et ordino ad venerabilem in Christo patrem dominum abbatem monasterii Sancti Stephani dyuionensis qui nunc est, et qui pro tempore fuerit, pertinere presentatione tamen dictorum duorum capellanorum michi quandiu vixero, et post decessum meum heredi meo ex corpore meo primo genito si quem me habere contigerit quandiu ipse eciam vixerit post mei decessum, vel in casu in quo heredem ex corpore meo procreatum non habuero, Guioto dicto de Marcilleyo de Dyuione, nepoti meo, quandiu ipse solum vixerit in humanis penitus reseruata. Post decessum autem mei, et dicti heredis mei ex corpore meo primogeniti, si quem habuero vel dicti Guioti de Marcilleyo, si ad eum secundum ordinationem meam predictam presentacio predicta pertinuerit volo, et ordino collationem predictam absque presentatione alicuius ad dictum dominum abbatem qui nunc est et qui pro tempore fuerit, pleno iure pertinere, ita scilicet quod idem dominus abbas capellanias predictas, aliquibus concanonicis suis dicti monasterii conferre nec cuiquam vna cum predicta ecclesia Sancti Nicholay titulo firme seu admodiatineis tradere, nec cum ipsa ecclesia Sancti Nicholay incorporare nec alibi extra dictam ecclesiam Sancti Nicholay deseruiri facere poterit, vel debebit quomodolibet infuturum, alioquin si dictus dominus abbas qui nunc est vel qui pro tempore fuerit, vel conuentus dicti monasterii vellent aliquid admonere vel mutare de ordinatione mea antedicta aliqualiter in futurum. Ego, volo et ordino quod in hoc casu hereditagia antedicta ad heredes meos iure hereditario reuertantur, et ad eadem tanquam sua propria auctoritate sua recurrant et eadem teneant, et possideant ex tunc perpetuo infuturum, item volo et ordino, quod predicti duo capellani qui pro temporibus futuris dictas capellanias obtinebunt per se ipsos easdem capellanias modo quo supra deseruiant, nec per alios capellanos nec in infirmitate corporis detenti easdem possint vel debeant facere deseruiri. Volo eciam et ordino quod dicti duo capellani et eorum successores abbati Sancti Stephani iurare teneantur collatione eis facta modo predicto in dictis capellanis deseruire. Item, volo et ordino, quod ad premissorum maiorem firmitatem predicti abbas et conuentus dicti monasterii Sancti Stephani super premissis faciant et fieri concedant litteras sigillis suis sigillatas, que autem predicta omnia et singula, facio et valere volo iure codicillorum hos presentes codicillos addendo meo testamento seu mee vltime voluntati sub sigillo curie domini ducis Burgondie confectis, anno et die infrascriptis, volens et ordinans predicta omnia et singula per exequtores in eodem meo testamento nominatos exequtioni plenarie demandari, et quantum ad hec premissa tenenda et inuiolabiliter obseruanda, volo me et heredes meos compelli quasi ex re adiudicata, etc. In quorum testimonium, etc. Actum in presencia Johannis Cultilerii de Dyuione clerici, coadiutoris Johannis Rateti, notarii dyuionensis, discreti viri magistri Guidonis dicti Vienere iurisperiti, Johannis Monieti de Fauerneyo et Perroneti de Gilleyo clericorum, testium ad hoc vocatorum, die lune ante festum beati Barnabe apostolici, mense iunii, anno domini millesimo trecentesimo vicesimo octauo. Tenor vero secunde littere sigillo domini ducis predicti prout prima facie apparebat sigillate talis est: Nous Eudes dux de Bourgoigne, facons sauoir a touz, que comme Jehans Frerouhoz de Dyion, clers, hait ordene et estanbli en sa darriere voluntey vne messe perpetuelmant celebrer en l’eglise de Seint Nicholas de Dyion, por le remede de l’ame de luy et de ses ancessours et por la fondacion de la dicte messe hait doney a touz iours mais es chappelains qui la dicte messe celebreront et desseruiront les heritaiges qui s’ensuigent: premeremant, nuef iornaux de terre en douhes pieces essis ou finaige de Dyion antre la vile de Dyion et la chappale Seint Martin, l’une selonc la terre maistre Guy Vienere d’une part, et selonc la terre a la femme Jehan Dygenot d’autre part; l’autre selonc la terre a la femme Girart Griffon d’une part, et la terre Odote qui fut femme Phelippe Griffon d’autre part; derechief vne piece de terre contenant environ sept iornaux essis ou dit finaige, pres de la dicte chappale de Saint Martin, selonc le cymitiere d’ycele chappale d’une part, et selont la terre de la dicte Odote d’autre part; derechief, vne piece de terre contenant enuiron sex iornaux essis ou finaige de Dyion a la fontaine «de longe nohe» selonc la terre Perrenot le poure homme d’une part et la terre Perrenot de Gemeaux d’autre part, derechief vne piece de terre contenant enuiron doux iornaux essis ou finaige de Dyion «en lonc bois» selon la terre Girart Griffon; derechief, vne piece de vigne contenant enuiron doux iornaux et demy, essis ou finaige de Poilley, selonc la vigne Jehan Valno de Dyion d’une part, et selonc la vigne des religioux d’Oigney d’autre part; derechief, vne piece de vigne contenant enuiron hun iornaul et demy, essis ou finaige de Dyion, dessus la Croix Blanche, selonc la vigne des hoirs Henriot Guinaul de Dyion; nous la dicte donacion en tant comme il nous toiche ou puet toichier, volons, loons et approuons et les diz heretaiges por la cause dessus dicte amortizons, sauf a nous et a nos hoirs es diz heretaiges, nostre iustice, soignerie, baronie, ressort et garde, et touz noz autres droiz. En tesmoin de la quel chouse nous hauons fait mettre nostre seaul en ces lettres. Doney a Viloynes en Duismois, le vanredi apres la sainte Lucie, l’an de grace mil trois cenz vint et huit. Quod autem ego notarius predictus vidi saluo iure cuiuslibet testificor. In cuius visionis mee testimonium huic presenti transcripto habita de ipso ad sua originalia collacione diligenti sigillum predicte curie domini ducis Burgondie rogaui et obtinui apponi. Actum anno et mense supradictis.